Document ID: 31998R2789

ΚΑΝΟΝΙΣΜΟΣ (ΕΚ) αριθ. 2789/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 για την προσωρινή παρέκκλιση του κανονισμού (ΕΚ) αριθ. 1445/95 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής του τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 9 παράγραφος 2,
Εκτιμώντας:
ότι ο κανονισμός (ΕΚ) αριθ. 1445/95 της Επιτροπής, της 26ης Ιουνίου 1995, περί λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 2365/98 (4), θεσπίζει, στο άρθρο 8 παράγραφος 1 δεύτερη περίπτωση, τη διάρκεια ισχύος ορισμένων πιστοποιητικών εξαγωγής με προκαθορισμό της επιστροφής και προβλέπει, στο άρθρο 10 παράγραφος 5, ότι οι αιτήσεις πιστοποιητικών εξαγωγής για ποσότητα κατώτερη ή ίση των 22 τόνων για τα προϊόντα που υπάγονται στον κωδικό ΣΟ 0201 δεν υπόκεινται σε προθεσμία πέντε ημερών 7
ότι για την αποφυγή πρόκλησης βλάβης στην ορθή διαχείριση της αγοράς που οφείλεται εν μέρει στα προβλήματα που αντιμετωπίζονται στη ρωσική αγορά από τα τέλη Αυγούστου 1998, πρέπει να υπάρξει προσωρινά μεγαλύτερη ευελιξία στη διαχείριση των πιστοποιητικών εξαγωγής με την αύξηση της διάρκειας ισχύος των πιστοποιητικών εξαγωγής από 30 σε 60 ημέρες για τα κρέατα και με την επέκταση της παρέκκλισης του άρθρου 10 παράγραφος 5 στα προϊόντα που υπάγονται στον κωδικό ΣΟ 0202 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση των διατάξεων του άρθρου 8 παράγραφος 1 δεύτερη περίπτωση του κανονισμού (ΕΚ) αριθ. 1445/95, η διάρκεια ισχύος των πιστοποιητικών εξαγωγής με προκαθορισμό της επιστροφής για τα προϊόντα, εκτός εκείνων που υπάγονται στου κωδικούς ΣΟ 0102 και 1602, ορίζεται σε εξήντα ημέρες.
2. Κατά παρέκκλιση των διατάξεων του άρθρου 10 παράγραφος 5 πρώτη φράση του κανονισμού (ΕΚ) αριθ. 1445/95, οι αιτήσεις πιστοποιητικών για ποσότητα κατώτερη ή ίση των 22 τόνων προϊόντων που υπάγονται στου κωδικούς ΣΟ 0201 και 0202 δεν υπόκεινται, κατόπιν αιτήσεως του επιχειρηματία, στην προθεσμία των πέντε ημερών.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής με προκαθορισμό της επιστροφής για τα οποία υποβάλλεται αίτηση από την ημερομηνία έναρξης ισχύος του παρόντος κανονισμού μέχρι και τις 31 Μαρτίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 3
17
6